
        
            
                
            
        

    
Olívia v New Yorku

 

Svet sa nezmení, keď ním prebehneš. Zmení sa vo chvíli, keď sa zastavíš a začneš ho počúvať.

 

Simona Frič Hudá

 

 

Pre všetky deti, ktoré sa dokážu zastaviť a vidieť svet inak.

A pre teba, Olívia.

Keď som písala túto knihu, nemyslela som na mesto.

Myslela som na teba.

Na to, ako sa pozeráš na veci, ktoré ostatní prehliadnu.

Ako sa vieš zastaviť, aj keď sa svet ponáhľa.

Tento príbeh je o meste.

Ale ešte viac je o tom, ako ho môžeme vidieť a cítiť.

Olívia,

svoje prvé narodeniny si oslávila práve v New Yorku.

V meste, ktoré má nekonečne veľa možností.

Kde môžeš všetko.

Kde môžu byť tvoje sny také veľké ako tie najvyššie mrakodrapy.

Keď si mala presne jeden rok, dívala si sa na Sochu slobody.

Možno si to nebudeš pamätať,

ale ten moment tu zostal.

Je to symbol slobody, odvahy a nádeje.

A ja verím, že si ho v sebe ponesieš celý život.

A možno raz, keď sa sem vrátiš,

uvidíš toto mesto znova.

Inými očami.

Uži si ho tak ako Olívia v tejto knihe.

S otvorenými očami.

A srdcom.

A možno v ňom nájdeš aj kúsok seba.

Ľúbim ťa, slniečko moje.

KAPITOLA 1: Lietadlo nad New Yorkom a prvé svetlá mesta

 

Olívia si pritisla čelo k oknu lietadla a ani nedýchala. Do New Yorku letela sama – prvýkrát bez rodičov, iba s adresou tety Claire zasunutou vo vrecku bundy. Pod ňou sa rozprestieralo obrovské mesto a tisíce svetiel v ňom ožívali ako hviezdy rozsypané po zemi.

„To je ono – New York,“ zašepkala a v tej chvíli sa jemne rozžiarili aj jej kučeravé vlasy. Olíviine kučery boli zvláštne. Nezostávali rovnaké. Menili sa spolu s tým, čo práve cítila. Akoby si pamätali miesta, kde bola, aj emócie, ktoré v nej zostali. Zachytávali svetlo, radosť, úžas aj tiché okamihy, ktoré si človek nie vždy všimne.

A teraz, keď sa dívala na New York, sa jemne rozžiarili, akoby v nej rástlo všetko naraz – zvedavosť, očakávanie aj sny, ktoré v nej toto mesto prebúdzalo.

V duchu si však kládla ešte inú otázku: Ako môže byť niečo také veľké? A kto rozsvietil všetky tie svetlá?

Niektoré myšlienky si radšej nechávala pre seba, pretože tam mohla byť úplne sama sebou.

Ako lietadlo klesalo nižšie, Olívia začala medzi svetlami rozoznávať ulice. Dlhé, rovné čiary sa pod ňou rozprestierali ako obrovská mapa a medzi nimi sa pomaly pohybovali malé svetielka áut. Všetko bolo usporiadané, a pritom živé.

Olívia mala pocit, že toto mesto nikdy nespí. Predstavila si, že niekto práve večeria, niekto sa smeje a niekto sa možno práve háda. Keď lietadlo pristálo a dvere sa otvorili, zacítila zvláštny vzduch. Bol iný než doma. Voňal po daždi, kove a niečom, čo nevedela pomenovať. Nad pásom s kuframi visela obrovská americká vlajka a pod ňou sa neustále pohybovali desiatky kufrov – čierne, modré, malé aj obrovské. Jeden z nich bol celý polepený nálepkami z rôznych krajín a Olívia si predstavila, koľko miest už asi precestoval.

Na letisku bolo rušno. Ľudia sa ponáhľali, ťahali kufre, telefonovali, smiali sa aj mračili. Doma na Slovensku bolo všetko pomalšie a tichšie. Niektorí rozprávali tak rýchlo, že im skoro nerozumela. Iní hovorili úplne inými jazykmi. Keď cez halu zrazu niekto zakričal, Olívia sa strhla a otočila. Muž mával rukou a snažil sa niekoho privolať. Nevyzeral nahnevane, ale skôr nedočkavo.

KAPITOLA 2: Žlté taxíky, Manhattan a pouličný hudobník

 















 



 






KAPITOLA 3: Metro pod New Yorkom a neznámy chlapec Noah






















KAPITOLA 4: Times Square a muž, ktorý kreslí tváre v dave



























KAPITOLA 5: Central Park, stratený balón a prvý pokoj

































KAPITOLA 6: Washington Square Park a dievča zo zahraničia




























KAPITOLA 7: Brooklyn Bridge a strach z výšky





















KAPITOLA 8: Keď je toho priveľa



























KAPITOLA 9: 9/11 Memorial a zvláštne ticho





















KAPITOLA 10: Empire State Building a pohľad na celé mesto zhora

